Document ID: 32007R0453

PADOMES REGULA (EK) Nr. 453/2007
(2007. gada 25. aprīlis),
ar ko nosaka korekcijas koeficientus, kurus no 2006. gada 1. jūlija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam, kā arī noteiktu tādu ierēdņu atalgojumam, kuri paliek amatā divās jaunajās dalībvalstīs uz laikposmu ne ilgāku par deviņpadsmit mēnešiem pēc pievienošanās
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kas noteikta ar Padomes Regulu (EEK, Euratom, EOTK) Nr. 259/68 (1), un jo īpaši X pielikuma 13. panta pirmo daļu,
ņemot vērā 2005. gada Pievienošanās aktu, un jo īpaši tā 27. panta 4. punktu,
ņemot vērā Komisijas priekšlikumu,
tā kā:
(1)
Jāņem vērā dzīves dārdzības izmaiņas ārpuskopienas valstīs, un tādēļ jānosaka korekcijas koeficienti, kurus no 2006. gada 1. jūlija piemēro atalgojumam, ko darbavietas valsts valūtā izmaksā Eiropas Kopienu ierēdņiem, pagaidu darbiniekiem un līgumdarbiniekiem, kuri strādā trešās valstīs.
(2)
Korekcijas koeficienti, ko piemēro maksājumiem, pamatojoties uz Regulu (EK, Euratom) Nr. 351/2006 (2), var ar atpakaļejošu spēku palielināt vai samazināt atalgojumu.
(3)
Ja jaunie korekcijas koeficienti palielina atalgojumu, būtu jāparedz izmaksas ar atpakaļejošu datumu.
(4)
Ja jaunie korekcijas koeficienti samazina atalgojumu, būtu jāparedz pārmaksātās summas atgūšana par laikposmu no 2006. gada 1. jūlija līdz šīs regulas spēkā stāšanās dienai.
(5)
Būtu jāparedz, ka iespējamo atgūšanu var attiecināt uz laikposmu, kas nepārsniedz sešus mēnešus pirms šīs regulas spēkā stāšanās dienas, un ka pārmaksu var atgūt laikposmā, kas nepārsniedz divpadsmit mēnešus no šīs regulas spēkā stāšanās dienas, tāpat kā to korekcijas koeficientu gadījumā, ko Kopienā piemēro Eiropas Kopienu ierēdņu un pārējo darbinieku atalgojumam un pensijām,
IR PIEŅĒMUSI ŠO REGULU.
1. pants
No 2006. gada 1. jūlija atalgojumam, ko trešās valstīs strādājošajiem Eiropas Kopienu ierēdņiem, pagaidu darbiniekiem un līgumdarbiniekiem izmaksā darbavietas valsts valūtā, piemēro korekcijas koeficientus, kas norādīti šīs regulas pielikumā.
Minētā atalgojuma aprēķināšanā izmantotos valūtas maiņas kursus nosaka saskaņā ar Finanšu regulas īstenošanas noteikumiem, un tie atbilst valūtas maiņas kursam, kas bijis spēkā pirmajā daļā noteiktajā dienā.
2. pants
1. Ja pielikumā noteiktie korekcijas koeficienti palielina atalgojumu, iestādes veic maksājumus ar atpakaļejošu spēku.
2. Ja pielikumā noteiktie korekcijas koeficienti samazina atalgojumu, iestādes ar atpakaļejošu spēku koriģē atalgojumu par laikposmu no 2006. gada 1. jūlija līdz šīs regulas spēkā stāšanās dienai.
Korekcijas ar atpakaļejošu spēku, lai atgūtu pārmaksātās summas, veic par laikposmu, kas nepārsniedz sešus mēnešus pirms šīs regulas spēkā stāšanās dienas. Atgūšanu veic laikposmā, kas nepārsniedz divpadsmit mēnešus no tās pašas dienas.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2007. gada 25. aprīlī

Labels: 10
9
5
15